Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az országgyűlési biztos az 1993. évi LIX. törvény 16. §
Paragraph Index: 301

(2) bekezdésében foglalt felhatalmazás alapján hivatalból kezdeményezte a rendőrök munkakörülményei, a szakmájuk gyakorlásához szükséges ismeretek megszerzéséhez való jogaik és szakmai működésük feltételeivel kapcsolatos alkotmányos jogok érvényesülésének vizsgálatát. A vizsgálat az egészséges környezethez, élethez és testi épséghez, az egyenlő munkáért egyenlő bérhez, és a végzett munka mennyiségének megfelelő jövedelemhez, a pihenéshez és szabadidőhöz, az érdekvédelemhez és a legmagasabb szintű testi és lelki egészséghez való alkotmányos jogok érvényesülésének áttekintésére irányult, és hat rendőrkapitányságra, illetve -főkapitányságra terjedt ki. A vizsgált kapitányságokon tapasztalt körülmények — összehasonlítva a területi és központi szerveknél látottakkal 1999/18/II. szám — azt tükrözték, hogy a lakossággal közvetlen kapcsolatban álló helyi szervek ellátottsága, felszereltsége, az itt dolgozók munkakörülményei nem megfelelőek. A Készenléti Rendőrséget kivéve mindenütt kifogásolható az öltözők állapota, a tisztálkodási lehetőségek hiánya, a pihenési lehetőség megoldatlansága. Megállapítást nyert, hogy a kapitányságokon dolgozó rendőrök lőkiképzése nem elégséges ahhoz, hogy saját életük vagy az állampolgárok védelme érdekében megfelelő biztonsággal használják fegyverüket. A kikérdezett állomány nagy része évente csak egy alkalommal, minimális lőszerfelhasználással (5—10 db) végez lőgyakorlatot. Egyes esetekben szolgálati vagy egyéb okból még ezeken a gyakorlatokon sem vesznek részt, így a fegyverüket nem ismerik, célzott lövést legfeljebb lőtéri körülmények között tudnak leadni. A rendőrök életének és testi épségének indokolatlan veszélyeztetését jelenti a megfelelő védőeszközök hiánya, emiatt sérülnek az élethez és testi épséghez fűződő alkotmányos jogaik. A lövedékálló mellények szavatossági ideje lejárt, ennek ellenére cseréjükre nem került sor. Indokolatlan veszélyhelyzetet jelent az is, hogy a baleseti helyszíneken dolgozó vagy az egyébként vérszennyeződéssel kapcsolatos feladatokat ellátó személyek nem kapnak elegendő — AIDS és más fertőzések megelőzésére szolgáló — védőeszközt. A technikai élettartamukon túlfutott, elhasználódott járművek baleseti veszélyforrást jelentenek, különösen azért, mert a szolgálati igénybevétel eltér az átlagostól, gyakran kell nagy sebességgel vagy rossz terepviszonyok között vezetni, ami fokozott balesetveszéllyel jár. A rendőrök a hivatás velejárójának tekintik a rendszertelen munkaidővel, a túlórák kezelésével kapcsolatos gyakorlatot. A túlmunka a helyi közbiztonsági, bűnügyi problémák felhalmozódása vagy a létszámhiány, esetenként a területi, központi szervek által elrendelt akciók miatt válik szükségessé. A hatályos szabályozás elsősorban a szabadnapok formájában történő kompenzációt teszi lehetővé, ugyanakkor a létszámhiánnyal küzdő szervek a közbiztonság veszélyeztetése nélkül nem tudják kiadni a szabadnapokat. A kifizetési lehetőség a szolgálati törvény alapján nem vonatkozik a vezető beosztásban lévők jelentős részére sem, annak ellenére, hogy túlszolgálatra ők is kötelezhetők. A szolgálati törvény a parancsnok diszkrecionális hatáskörébe tartozónak tekinti a 150 órán belüli túlszolgálat kifizetésének engedélyezését, ezért a gyakorlatban — a megfelelő végrehajtási rendelkezés, az egységes értelmezést szolgáló alacsonyabb szintű norma hiányában — olyan mértékű eltérések tapasztalhatók, amelyek az azonos szinteken, azonos feladatokat túlszolgálat formájában ellátó hivatásos állományúak munkájának díjazása tekintetében sértik az egyenlő munkáért járó egyenlő bér elvét. A vizsgált szerveknél a Független Rendőrszakszervezet (FRSz) és a Belügyi Dolgozók Szakszervezete (BDSz) működik. A szakszervezetek érdekképviseleti munkáját sehol nem akadályozzák, a vezetők rendszerint készek a kompromiszszumra a szakszervezetek által felvetett problémákban. A vizsgálat során nem találkoztunk olyan esettel, amely az érdekvédelemhez való jog sérelmére utalt volna. A szakszervezetek képviselői vetették fel, hogy a szolgálati törvény lehetőséget ad a fegyelmi eljárás alá vont rendőrök jogi képviseletére, de az érintett rendőrök rossz anyagi helyzetük miatt nem tudják kifizetni az ügyvédek munkadíját és így nem élnek ezzel a jogukkal. Az érdekképviseletekhez csak a szakszervezeti tagok fordulhatnak segítségért. Akár a rendőrök, akár a szakszervezetek vesznek igénybe ügyvédet, az általuk megelőlegezett munkadíjat és az egyéb költségeket felmentés esetén a rendőrségnek vissza kellene térítenie, ez azonban rendszerint nem történik meg. A rendőri munka rendszertelensége, a biológiai ritmustól való eltérés, a kedvezőtlen fizikai és pszichikai hatások fokozott jelentőségűek, ezért különösen fontos lenne a szabadidő rekreációs célú felhasználása. A felvételi előírásoknak egészségi, fizikai és pszichikai szempontból megfelelő, pályakezdő rendőröknek szolgálatba lépésüket követően nincs biztosítva semmilyen lehetőség arra, hogy alkalmasságukat megőrizzék. A kapitányságokon sportolási lehetőség nincs, a folyamatosan stresszhelyzetben végzett munkájuk során kialakuló pszichikai problémáik megoldásához nem kapnak segítséget. A kikérdezett rendőrök többsége egészségtelen életmódot folytat, munkájuk mellett sokan egyéb munkára is kényszerülnek családjuk eltartása érdekében. A vizsgált kapitányságokon az állomány jelentős része nem vesz részt a kötelező egészségügyi szűréseken, csak akkor fordulnak orvoshoz, ha az már elkerülhetetlen. Mindenütt előfordulnak olyan — többnyire a foglalkozással összefüggő eredetű — megbetegedések, amelyek megelőzhetők lettek volna. Az egészségügyi rendelkezések következetlen végrehajtása, az ellenőrzés elmulasztása megmutatkozik a betegség miatt történő nyugdíjazások, leszázalékolások viszonylagos gyakoriságában. A hatályos egészségügyi előírások figyelmen kívül hagyása, a testi, lelki egészség fenntartásához szükséges munkahelyi feltételek biztosításának hiánya miatt megállapítható, hogy a vizsgált állomány körében a legmagasabb testi és lelki egészség biztosításához fűződő alkotmányos jogok sérelmet szenvedtek. A vizsgálat során megállapított alkotmányos visszásságok megszüntetésére az országgyűlési biztos összesen 34 ajánlást tett a belügyminiszternek, az országos rendőrfőkapitánynak és a vizsgálatban érintett megyei rendőr-főkapitányságok vezetőinek. Az országgyűlési biztos vizsgálatát valamennyi érintett rendőri szerv szükségesnek és fontosnak tartotta, végrehajtását támogatta, így az ajánlások is kedvező fogadtatásban részesültek, mind a Belügyminisztérium, mind a rendőri vezetés részéről. Az országgyűlési biztos ajánlotta a belügyminiszternek, hogy tekintse át a rendvédelmi szervek humánpolitikai koncepciója kidolgozását és az ehhez szükséges intézményrendszer kialakítását, és tegye meg a szükséges intézkedéseket a koncepció elfogadásának és gyakorlati megvalósításának felgyorsítása érdekében. A belügyminiszter — 1997. XII. 31-i határidővel — ígéretet tett a koncepció kidolgozására, de a beszámoló összeállításáig az nem érkezett meg. Ajánlotta továbbá, hogy kezdeményezze a szolgálati törvény módosítását annak érdekében, hogy a hivatásos állo- 1999/18/II. szám mány tagjai részére az ártatlanság vélelmének figyelembevételével a fegyelmi, a kártérítési és a szolgálat ellátásával összefüggő büntetőeljárásokban egyenlő feltételekkel legyen biztosítható a jogi védelem költségeinek megelőlegezése vagy visszatérítése, illetve a jogi védelem hivatalból történő ellátásának lehetősége. A miniszter az Igazságügyi Minisztérium véleményének beszerzését követően arról tájékoztatott, hogy a fegyelmi eljárásokra vonatkozóan a javaslattal egyetért, de a téma összetett jogi megítélése miatt további egyeztetést tart szükségesnek az érdekvédelmi szervek képviselőivel. Az országgyűlési biztos a választ elfogadta. Az országgyűlési biztos ajánlotta, hogy a hivatásos állomány túlszolgálatának díjazása a szolgálati törvényben általános szabályként fogalmazódjék meg, mivel a szabadnapok kiadására a rendőrségnél csak kivételesen van lehetőség. Az ajánlással a miniszter egyetértett, megvalósítására a törvény módosításakor sor kerül. Az országgyűlési biztos ajánlotta az országos rendőrfőkapitánynak, hogy vizsgáltassa meg valamennyi helyi rendőri szervnél a munkavédelemmel és az egészséges munkakörülményekkel kapcsolatos követelményeket szabályozó 1993.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes